Հարցին, թե ինչ է կարծում Թուրքիայի արտաքին գործերի նախարար Մևլութ Չավուշօղլուի հայտարարության մասին, ըստ որի՝ Ռուսաստանը ցանկանում է Ղարաբաղի հիմնախնդիրը քննարկել Թուրքիայի հետ, Օկտայը պատասխանեց. «Ղարաբաղի հիմնախնդիրը կարող է վերածվել պատերազմի, որը կարող է վնասել Ռուսաստանի ներքին և արտաքին անվտանգությունը: Հռոմի պապի այցից հետո Ռուսաստանի դեմ մեծացող բացասական վերաբերմունքը և Երևանում զինված ճգնաժամը ապացուցեցին, որ տարածաշրջանում կան լուրջ խնդիրներ: Իրանի, Թուրքիայի, Ռուսաստանի և Ադրբեջանի նախագահների, Հայաստանի և Ռուսաստանի նախագահների հանդիպումներից հետո Ղարաբաղի կոնֆլիկտը առավել շատ կբանակցվի: Սարգսյանի հետ հանդիպման ժամանակ Պուտինի հայտարարության համաձայն՝ հիմնախնդրի լուծումը կլինի և՛ Ադրբեջանի, և՛ Հայաստանի օգտին: Եթե դրան չհասնեն, Ռուսաստանն իր խաղաղապահ ուժերը կկենտրոնացնի Ղարաբաղում»,-ասաց նա՝ նշելով, որ առաջիկայում Ղարաբաղի խաղաղության հարցն առավել շատ կքննարկվի Թուրքիայի, Ռուսաստանի, Ադրբեջանի և Ռուսաստանի հանդիպումների ժամանակ: